சென்ற ஆண்டு எனது சிறுகதைத் தொகுப்பிற்கு கூட்டமொன்று பரிசல் புத்தக நிலையத்தில் நிகழ்ந்தது. ஆரோக்யமான கருத்து பரிமாற்றங்களுக்கிடையில் வேல்கண்ணன் நூலொன்றை பரிந்துரைத்தார். எனது புனைவுகளில் தென்படும் உளவியல் கூறுகளும், தர்க்க மனப்பான்மையும் கூர்பட்டுக்கொள்ள உதவும் என சிபாரிசு செய்தார். அந்நூல் 1882 ஆம் ஆண்டு பிரேசிலில் மச்சடோ டி ஆசிஸ் என்பவரால் எழுதப்பட்ட “மனநல மருத்துவர்” எனும் நெடுங்கதையாகும்.